(2) આપણા સમાજમાં ત્રણ પ્રકારના કુટુંબો છે. એક સદભાગી કુટુબો કે જેઓ આર્થિક રીતે સુખી છે. તેઓ કોઈપણ ભોગે એમના બાળકોને શિક્ષણ આપવાનું મહત્વ સમજે છે. પોતાના બાળકોને તમામ ગંભીર પરિસ્થિતિમાં માર્ગદર્શન આપી શકે છે. બીજા કુટુંબો એવા છે કે જેઓ શિક્ષણનું મહત્વ કદાચ સમજતાં હોય પરંતુ એમને શિક્ષણની તકોની સમયસર જાણ નથી થતી. તેમજ પોતાના બાળકોને આ તકનો લાભ મળે તેવી કાર્ય પધ્ધતિથી અજાણ છે. ત્રીજા પ્રકારનાં કુટુબો આર્થિક રીતે નબળા છે. તેઓ શિક્ષણનું મૂલ્ય સમજતાં નથી તેથી પેઢીઓ સુધી તેમની અને તેમનાં બાળકોની ઉપેક્ષા થાય છે. અને તેઓ ગરીબીમાં સબડયા કરે છે.